Temeljem članka 36. *Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* (Službene novine PGŽ 34/15, 18/21 i 42/23) i Zaključka Župana Primorsko-goranske županije od \_\_\_\_\_\_\_\_\_\_ 2024. g,

**Primorsko-goranska županija** (dalje u tekstu: Županija), sa sjedištem u \_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_koju zastupa Župan \_\_\_\_\_\_\_\_\_\_\_\_\_\_.

i

**\_\_\_\_\_\_\_\_\_\_\_** (dalje u tekstu: Korisnik) sa sjedištem u \_\_\_\_\_\_\_\_, \_\_\_\_\_\_\_\_, OIB \_\_\_\_\_\_\_\_\_\_\_\_, upisan u Registar udruga \_\_\_\_\_\_\_\_\_, RNO:\_\_\_\_\_\_, koju zastupa predsjednik/ca \_\_\_\_\_\_\_, zaključuju slijedeći:

**U G O V O R broj \_\_/01/24**

**o financiranju**

**Članak 1.**

Ovim Ugovorom uređuju se međusobni odnosi Županije i Korisnika vezani uz korištenje proračunskih sredstava Županije za financiranje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**.**

Ugovorne strane suglasno utvrđuju da je Korisnik program iz stavka 1. ovog članka prijavio na *Javni poziv za sufinanciranje redovnih godišnjih aktivnosti županijskih saveza udruga u području branitelja i stradalnika, te umirovljenika, koji djeluju na području Primorsko-goranske županije u 2024. godini* , objavljen 24. siječnja 2024. godine na mrežnim stranicama Županije.

**Članak 2.**

Točkom \_. *Odluke Župana o rasporedu sredstava za financiranje redovnih godišnjih aktivnosti županijskih saveza udruga u području branitelja i stradalnika, te umirovljenika, koji djeluju na području Primorsko-goranske županije u 2024 godini* za program iz članka 1. ovog Ugovora odobrena su sredstva u iznosu od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eura.

**Članak 3.**

Županija će sredstva, nakon dostave potpisanog i ovjerenog ugovora, uplatiti na žiro račun Korisnika IBAN HR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

Korisnik se obvezuje s doniranim financijskim sredstvima raspolagati strogo namjenski za Ugovorom utvrđene namjene, a prema izmijenjenom financijskom planu iz obrasca prijave na Javni poziv iz stavka 2 članka 1. ovog Ugovora.

**Članak 4.**

Korisnik se obvezuje informirati javnost da je Primorsko-goranska županija sufinancirala program koji je predmet ovog Ugovora. Prilikom informiranja javnosti o financijskoj potpori Županije, Korisnik je dužan uz naziv Primorsko-goranske županije koristiti znakovlje i grafička obilježja Primorsko-goranske županije, sukladno *Pravilniku vizualnog identiteta Primorsko-goranske županije*. („Službene novine Primorsko-goranske županije# broj 10/16). Pravilnik je dostupan u elektronskom formatu na: <http://www.pgz.hr>

**Članak 5.**

Korisnik se obvezuje nakon provedbe programa, a najkasnije do \_\_\_\_\_\_\_\_\_\_\_\_, Županiji dostaviti pismeno izvješće o provedbi programa koji je predmet ovog Ugovora.

Korisnik se obvezuje uz izvješće i specifikaciju troškova dostaviti i dokaz o učinjenom trošku - kopije računa u vezi provedbe aktivnosti sufinancirane ovim Ugovorom. Županija zadržava pravo od Korisnika tražiti pojašnjenje i/ili nadopunu dostavljenog izvješća.

**Članak 6.**

Županija ima pravo kontrole utroška sredstava iz članka 2. ovog Ugovora „na licu mjesta“ koju će provesti ovlašteni predstavnici Županije, nakon pismene najave, a Korisnik se obvezuje predočiti sve dokumente vezane uz korištenje isplaćenih sredstava.

**Članak 7.**

Ukoliko Korisnik iz bilo kojeg razloga ne može provesti ili nije proveo prihvaćeni program, dužan je pravovremeno o tome, uz pisano obrazloženje, izvijestiti Županiju.

Korisnik ima pravo zatražiti prenamjenu sredstava, ali isključivo za promjene u sadržaju, za novi termin ili mjesto provedbe, drugu vrstu troška, drugi sudionici ili slično, a ne za neki novi/drugi program/projekt. Ukoliko je razlog opravdan, Županija može odobriti prenamjenu sredstava, o čemu će se zaključiti aneks ovog Ugovora.

**Članak 8.**

Ukoliko Korisnik nije proveo prihvaćeni program ili ga je proveo samo djelomično, a nije mu odobrena prenamjena sredstava, dužan je neutrošena sredstva vratiti na žiro račun Županije.

Ukoliko Korisnik nenamjenski ili nezakonito koristi isplaćena financijska sredstva, Županija ima pravo obustaviti daljnju isplatu i tražiti povrat već doznačenih financijskih sredstava uvećanih uz zakonsku zateznu kamatu.

U slučaju iz stavka 1. i 2. ovog članka Županija ima pravo raskinuti ovaj Ugovor.

**Članak 9.**

U slučaju nastupa okolnosti koji nisu predviđeni ovim Ugovorom, ugovorne strane utvrđuju primjenu odredbi *Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge*, a koji je dostupan na mrežnim stranicama Županije.

**Članak 10.**

Sve eventualne sporove iz ovog Ugovora, ugovorne strane rješavat će dogovorno, u protivnom sporove iz ovog Ugovora rješavat će stvarno nadležan sud u Rijeci.

**Članak 11.**

Ovaj je Ugovor sastavljen u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka zadržava Županija.

|  |  |  |  |  |
| --- | --- | --- | --- | --- |
|  | Za \_\_\_\_\_\_\_\_\_\_\_\_\_\_\_\_\_\_ |  | Za **Primorsko-goransku županiju** |  |
|  |  |  |  |  |
|  |  Predsjednik/ca |  | Pročelnica |  |
|  |  \_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_ |  |
|  |  |  |  |  |

KLASA :

URBROJ :